CELEX: 32015R1844
Language: sl
Date: 2015-07-13 00:00:00
Title: Delegirana uredba Komisije (EU) 2015/1844 z dne 13. julija 2015 o spremembi Uredbe (EU) št. 389/2013 v zvezi s tehničnim izvajanjem Kjotskega protokola po letu 2012 (Besedilo velja za EGP)

15.10.2015   
            
            
               SL
            
            
               Uradni list Evropske unije
            
            
               L 268/1
            
         DELEGIRANA UREDBA KOMISIJE (EU) 2015/1844
   z dne 13. julija 2015
   o spremembi Uredbe (EU) št. 389/2013 v zvezi s tehničnim izvajanjem Kjotskega protokola po letu 2012
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 525/2013 Evropskega parlamenta in Sveta z dne 21. maja 2013 o mehanizmu za spremljanje emisij toplogrednih plinov in poročanje o njih ter za sporočanje drugih informacij v zvezi s podnebnimi spremembami na nacionalni ravni in ravni Unije ter o razveljavitvi Sklepa št. 280/2004/ES (1), ter zlasti člena 10(5) in (6) Uredbe,
   ob upoštevanju naslednjega:
   
               (1)
            
            
               Konferenca pogodbenic Okvirne konvencije Združenih narodov o spremembi podnebja (UNFCCC) kot sestanek pogodbenic Kjotskega protokola je sprejela spremembo iz Dohe o vzpostavitvi drugega ciljnega obdobja Kjotskega protokola z začetkom 1. januarja 2013 in koncem 31. decembra 2020 (v nadaljnjem besedilu: sprememba iz Dohe). Unija je odobrila spremembo iz Dohe s Sklepom Sveta (EU) 2015/1339 (2) (sklep o ratifikaciji).
            
         
               (2)
            
            
               Potrebno tehnično izvajanje spremembe iz Dohe h Kjotskemu protokolu bi bilo treba zagotoviti v registru Unije in nacionalnih registrih Kjotskega protokola. Zagotoviti je treba tudi skladnost z Direktivo 2003/87/ES Evropskega parlamenta in Sveta (3) ter Odločbo št. 406/2009/ES Evropskega parlamenta in Sveta (4) ter dosledno izvajanje mednarodno dogovorjenih zahtev v zvezi z obračunavanjem za optimalno preglednost in zagotovitev natančnosti obračunavanja AAU, RMU, ERU, CER, tCER in ICER Unije ter držav članic, ob hkratnem izogibanju, kolikor je to mogoče, upravnim bremenom in stroškom, vključno s tistimi, ki se nanašajo na delež prihodka, razvoj IT in vzdrževanje.
            
         
               (3)
            
            
               Ko bo začela veljati sprememba iz Dohe, bodo morale Unija in države članice v svojih ustreznih registrih Kjotskega protokola izdati enote dodeljene količine (AAU), ki so enake njihovi dodeljeni količini v skladu s sklepom o ratifikaciji in dodati morebitne količine, ki so posledica uporabe člena 3(7bis) Kjotskega protokola.
            
         
               (4)
            
            
               Po vsaki prilagoditvi navzgor državi članici dodeljenih letnih emisij na podlagi člena 10 Odločbe št. 406/2009/ES ali člena 27 Uredbe (EU) št. 525/2013 je možno, da bi morala država članica pridobiti dodatne AAU na koncu drugega ciljnega obdobja, če je te dodatne dodeljene letne emisije uporabila za pokritje svojih emisij na podlagi Odločbe št. 406/2009/ES ali jih je prenesla na drugo državo članico. Zadevna država članica lahko tudi uporabi svojo rezervo presežka prejšnjega obdobja iz člena 3(13b) Uredbe (EU) št. 525/2013, če so njene emisije višje od dodeljene količine. Za kakršno koli pridobitev AAU, ki bi s tem nastala, bi se uporabljal delež prihodka ob prvem mednarodnem prenosu AAU iz člena 10(1) Uredbe (EU) št. 525/2013. Kadar je to ustrezno, takšne okoliščine lahko štejejo za neskladnosti glede obračunavanja pri usklajevanju izvajanja zakonodaje Unije s pravili, dogovorjenimi na podlagi Kjotskega protokola v smislu člena 10(7) Uredbe (EU) št. 525/2013.
            
         
               (5)
            
            
               Klirinški postopek ob koncu drugega ciljnega obdobja Kjotskega protokola bi bilo treba izvesti za zagotovitev poravnave AAU-ali kakršnih koli neto prenosov dodeljenih letnih emisij v skladu z Odločbo št. 406/2009/ES.
            
         
               (6)
            
            
               V skladu s členom 11a Direktive 2003/87/ES lahko operaterji zrakoplovov in nepremičnih naprav zamenjajo CER in ERU za pravice do emisij. Izmenjane CER in ERU, ki veljajo za prvo ciljno obdobje Kjotskega protokola, lahko potencialno zastopajo emisije v EU ETS v drugem ciljnem obdobju. Ker sprememba iz Dohe določa omejitve za prenos CER in ERU iz prvega v drugo ciljno obdobje Kjotskega protokola, bi morale države članice prenesti na Unijo ustrezno število AAU, ki veljajo za prvo ciljno obdobje za kritje teh potencialnih emisij, Unija pa bi morala na države članice prenesti ustrezne CER in ERU, ki veljajo za prvo ciljno obdobje Kjotskega protokola, prejete od nepremičnih naprav in operaterjev zrakoplovov v zameno za pravice do emisij.
            
         
               (7)
            
            
               Uredbo Komisije (EU) št. 389/2013 (5) bi bilo zato treba ustrezno spremeniti.
            
         
               (8)
            
            
               Ta uredba bi nujno morala začeti veljati čim prej, saj je treba izvajati prehodne prenose pred koncem dodatnega obdobja za izpolnitev zavez na podlagi prvega ciljnega obdobja Kjotskega protokola iz člena 11(2) Uredbe (EU) št. 525/2013.
            
         
               (9)
            
            
               Ta uredba bi se morala uporabljati od datuma začetka veljavnosti spremembe iz Dohe h Kjotskemu protokolu, razen v delu, v katerem določa prehodne prenose –
            
         SPREJELA NASLEDNJO UREDBO:
   Člen 1
   Uredba (EU) št. 389/2013 se spremeni:
   
               1.
            
            
               vstavi se naslednji člen 73a:
               „Člen 73a
               Prenosi CER in ERU, izmenjanih v EU ETS
               1.   Centralni administrator obvesti vsakega nacionalnega administratorja o številu CER in ERU, ki veljajo za prvo ciljno obdobje, prenesene v skladu s členom 60 z računov upravljavca in računov operaterjev zrakoplovov, ki jih upravlja zadevna država članica. Centralni administrator temu številu prišteje del števila CER in ERU, ki veljajo za prvo ciljno obdobje, prenesene v skladu s členom 60 z računov upravljavcev in računov operaterjev zrakoplovov, ki jih upravljajo države članice brez registra KP v prvem ciljnem obdobju, sorazmerno z zadevnimi številčnimi omejitvami za države članice glede prenosa CER in ERU iz prvega v drugo ciljno obdobje.
               2.   Pred koncem dodatnega obdobja za izpolnitev zavez iz prvega ciljnega obdobja Kjotskega protokola iz člena 11(2) Uredbe (EU) št. 525/2013 centralni administrator z računov za mednarodne dobropise v EU prenese na vsak posamezni nacionalni register KP število CER in ERU, ki veljajo za prvo ciljno obdobje in ki so enaki skupnemu številu, določenemu v skladu z odstavkom 1 tega člena.
               3.   Centralni administrator zagotovi, da EUTL preprečuje vse transakcije prenesenih enot v skladu z odstavkom 1, z izjemo:
               
                           (a)
                        
                        
                           preklica enot v skladu s členom 10(1) Uredbe (EU) št. 525/2013;
                        
                     
                           (b)
                        
                        
                           umika enot iz obtoka v skladu s členom 11 Uredbe (EU) št. 525/2013;
                        
                     
                           (c)
                        
                        
                           prenosa enot iz prvega v drugo ciljno obdobje v skladu s členom 10(1) Uredbe (EU) št. 525/2013;
                        
                     
                           (d)
                        
                        
                           prenosa enot znotraj enega registra KP.
                        
                     4.   Nemudoma po izvedenem prenosu v skladu z odstavkom 2 vsak nacionalni administrator prenese število AAU na ustrezno pogodbenico z računom v registru Unije, ki je enako številu dobropisov, ki so bili vrnjeni državi članici v skladu z odstavkom 2.“;
            
         
               2.
            
            
               vstavijo se naslednji členi 73b do 73g:
               „Člen 73b
               Izdaja in deponiranje AAU
               1.   Pred transakcijo o umiku iz obtoka v skladu s členom 11(3) Uredbe (EU) št. 525/2013 Evropskega parlamenta in Sveta (6) centralni administrator:
               
                           (a)
                        
                        
                           izda število AAU, ki je enako dodeljeni količini Unije, določeni v skladu s Sklepom Sveta (EU) 2015/1339 (7) na račun EU AAU v registru Unije;
                        
                     
                           (b)
                        
                        
                           nemudoma prenese število AAU, ki je enako številu splošnih pravic do emisij, določenemu v skladu s Sklepom Komisije 2010/634/EU (8) z računa EU AAU na depozitni račun ETS AAU v registru Unije.
                        
                     2.   Najpozneje tri mesece po zaprtju računa za skladnost z OPP za leto 2020 v skladu s členom 31 vsak nacionalni administrator:
               
                           (a)
                        
                        
                           izda število AAU, ki je enako dodeljeni količini za državo članico nacionalnega administratorja, določeni v skladu s sklepom o ratifikaciji na računu pogodbenice v njenem registru KP;
                        
                     
                           (b)
                        
                        
                           nemudoma prenese število AAU, ki je enako skupnemu številu AEA, ki ustreza dodeljenim letnim emisijam za državo članico nacionalnega administratorja za vsa leta v skladu s členom 3(2) Odločbe št. 406/2009/ES, kot je bilo določeno pred kakršno koli spremembo v skladu s členom 27(2) Uredbe (EU) št. 525/2013, z računa pogodbenice na depozitni račun AAU po OPP v svojem registru KP.
                        
                     3.   Pred zaključkom klirinških postopkov v skladu s členom 73f centralni administrator zagotovi, da EUTL preprečuje vse transakcije AAU z depozitnega računa ETS AAU ali z depozitnih računov AAU po OPP z izjemo:
               
                           (a)
                        
                        
                           preklica ali prenosa števila AAU, ki je manjše ali enako številu prenesenih AEA na račun za izbris po OPP v skladu s členom 88(2);
                        
                     
                           (b)
                        
                        
                           umika iz obtoka števila AAU v skladu s členom 11(3) Uredbe (EU) št. 525/2013, ki je enako številu prenesenih AEA na račun za izbris po OPP v skladu s členom 31(4) te uredbe, ki ustreza količini emisij toplogrednih plinov, vpisanih na računu za skladnost z OPP v skladu s členom 77 te uredbe;
                        
                     
                           (c)
                        
                        
                           preklica ali prenosa števila AAU, ki je manjše ali enako številu prenesenih AEA na račun za izbris po OPP v skladu s členom 31(4) te uredbe, ki presega količino emisij toplogrednih plinov, vpisanih na računu za skladnost z OPP v skladu s členom 77 te uredbe;
                        
                     
                           (d)
                        
                        
                           prenosov, ki se zahtevajo za namene klirinških postopkov v skladu s členom 73f;
                        
                     
                           (e)
                        
                        
                           pretvorbe AAU v ERU, pod pogojem, da je število AEA enako številu AAU, ki jih je treba pretvoriti, z dodanim številom ERU, ki se zahtevajo za dajatev iz naslova deleža prihodka iz člena 10(1) Uredbe (EU) št. 525/2013, preneseno na račun za izbris po OPP v skladu s členom 31(4) te uredbe.
                        
                     Člen 73c
               Prenos in uporaba enot
               1.   Centralni administrator zagotovi, da EUTL preprečuje transakcije, ki vključujejo CER, ERU, tCER in lCER, ki so bile uporabljene v skladu s členom 81, z izjemo:
               
                           (a)
                        
                        
                           prenosa enot z računa za skladnost z OPP v register Unije na zadevni register KP države članice v skladu s členom 31(3);
                        
                     
                           (b)
                        
                        
                           umika enot iz obtoka v skladu s členom 11 Uredbe (EU) št. 525/2013;
                        
                     
                           (c)
                        
                        
                           prenosa enot iz prvega v drugo ciljno obdobje v skladu s členom 10(1) Uredbe (EU) št. 525/2013.
                        
                     2.   Po zaključenem prenosu enot iz prvega v drugo ciljno obdobje v skladu s členom 10(1) Uredbe (EU) št. 525/2013 centralni administrator zagotovi, da EUTL preprečuje uporabo CER, ERU, tCER ali lCER v skladu s členom 81 te uredbe, razen če so navedene enote veljavne za drugo ciljno obdobje Kjotskega protokola.
               Člen 73d
               Preklic enot
               1.   Po zaključenem prenosu enot iz prvega v drugo ciljno obdobje v skladu s členom 10(1) Uredbe (EU) št. 525/2013 centralni administrator prekliče vse preostale CER in ERU na rezervnem računu za predaje v letalstvu.
               2.   Po zaključenem prenosu enot iz prvega v drugo ciljno obdobje v skladu s členom 10(1) Uredbe (EU) št. 525/2013 centralni administrator od nacionalnih administratorjev zahteva preklic CER in ERU, ki veljajo za prvo ciljno obdobje Kjotskega protokola in se nahajajo na računih ETS, ki jih upravljajo v registru Unije ali jih prekliče sam.
               Člen 73e
               Umik enot iz obtoka
               Če emisije, zajete v Direktivi 2003/87/ES, presegajo dodeljeno količino Unije, določeno v skladu s sklepom o ratifikaciji, centralni administrator umakne AAU z računa EU PPSR.
               Člen 73f
               Prenos znotraj registra Unije
               Centralni administrator prenese vse AAU z osrednjega klirinškega računa ETS in AAU, prenesene v skladu s členom 73a(4) te uredbe, na račun EU PPSR, vzpostavljen v skladu s členom 10(1) Uredbe (EU) št. 525/2013.
               Člen 73g
               Klirinški postopki
               1.   V šestih mesecih po zaprtju računa za skladnost z OPP za leto 2020 v skladu s členom 31 centralni administrator izračuna klirinško vrednost za vsako državo članico, tako da odšteje neto prenose AEA od neto pridobitev AEA med državami članicami v obdobju 2013–2020.
               2.   Kadar ima država članica negativno klirinško vrednost v skladu z odstavkom 1, zadevni nacionalni administrator prenese število AAU, ki je enako klirinški vrednosti depozitnega računa za AAU po OPP države članice na osrednji klirinški račun za OPP.
               3.   Kadar ima država članica pozitivno klirinško vrednost v skladu z odstavkom 1 in po zaključku vseh prenosov v skladu z odstavkom 2, centralni administrator prenese število AAU, ki je enako klirinški vrednosti, na račun pogodbenice zadevne države članice.
               4.   Pred izvedbo prenosa iz odstavka 2 tega člena zadevni nacionalni administrator najprej prenese število AAU, ki se zahtevajo za delež prihodka, uporabljen za prve mednarodne prenose AAU v skladu s členom 10(1) Uredbe (EU) št. 525/2013.
               
                  (6)  Uredba (EU) št. 525/2013 Evropskega parlamenta in Sveta z dne 21. maja 2013 o mehanizmu za spremljanje emisij toplogrednih plinov in poročanje o njih ter za sporočanje drugih informacij v zvezi s podnebnimi spremembami na nacionalni ravni in ravni Unije ter o razveljavitvi Sklepa št. 280/2004/ES (UL L 165, 18.6.2013, str. 13)."
						
               
                  (7)  Sklep Sveta (EU) 2015/1339 z dne 13. julija 2015 o sklenitvi, v imenu Evropske unije, spremembe iz Dohe Kjotskega protokola k Okvirni konvenciji Združenih narodov o spremembi podnebja in skupnem izpolnjevanju obveznosti v okviru te spremembe (UL L 207, 4.8.2015, str. 1)."
						
               
                  (8)  Sklep Komisije 2010/634/EU z dne 22. oktobra 2010 o prilagoditvi skupne količine pravic za Unijo, ki jih je treba izdati v okviru sistema za trgovanje z emisijami EU za leto 2013, in razveljavitvi Sklepa 2010/384/EU (UL L 279, 23.10.2010, str. 34).“;"
						
            
         
               3.
            
            
               Priloga I se spremeni, kakor je določeno v Prilogi k tej uredbi.
            
         Člen 2
   Ta uredba začne veljati dan po objavi v Uradnem listu Evropske unije.
   Vendar pa se člen 1(2) in (3) uporablja od datuma, ko Komisija v Uradnem listu Evropske unije objavi sporočilo o začetku veljavnosti spremembe iz Dohe h Kjotskemu protokolu.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. julija 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 165, 18.6.2013, str. 13.
   
      (2)  Sklep Sveta (EU) 2015/1339 z dne 13. julija 2015 o sklenitvi, v imenu Evropske unije, spremembe iz Dohe Kjotskega protokola k Okvirni konvenciji Združenih narodov o spremembi podnebja in skupnem izpolnjevanju obveznosti v okviru te spremembe (UL L 207, 4.8.2015, str. 1).
   
      (3)  Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (UL L 275, 25.10.2003, str. 32).
   
      (4)  Odločba št. 406/2009/ES Evropskega parlamenta in Sveta z dne 23. aprila 2009 o prizadevanju držav članic za zmanjšanje emisij toplogrednih plinov, da do leta 2020 izpolnijo zavezo Skupnosti za zmanjšanje emisij toplogrednih plinov (UL L 140, 5.6.2009, str. 136).
   
      (5)  Uredba Komisije (EU) št. 389/2013 z dne 2. maja 2013 o določitvi registra Unije v skladu z Direktivo 2003/87/ES Evropskega parlamenta in Sveta ter odločbama št. 280/2004/ES in št. 406/2009/ES Evropskega parlamenta in Sveta ter o razveljavitvi uredb Komisije (EU) št. 920/2010 in (EU) št. 1193/2011 (UL L 122, 3.5.2013, str. 1).
   
      PRILOGA
      V Prilogi I k Uredbi (EU) št. 389/2013 se v delu V „Računi KP v združenem sistemu evropskih registrov“ preglednice I-I dodajo naslednje vrstice:
      
         
                     Ime vrste računa
                  
                  
                     Imetnik računa
                  
                  
                     Administrator računa
                  
                  
                     Število računov te vrste
                  
                  
                     Nekjotske enote
                  
                  
                     Kjotske enote
                  
               
                     pravice do emisije
                  
                  
                     AEA
                  
                  
                     AAU
                  
                  
                     CER
                  
                  
                     ERU
                  
                  
                     lCER/tCER
                  
                  
                     RMU/ERU iz RMU
                  
               
                     splošne pravice
                  
                  
                     pravice za letalstvo
                  
               V.   Računi KP v združenem sistemu evropskih registrov
                  
               
                     „Račun EU AAU
                  
                  
                     EU
                  
                  
                     centralni administrator
                  
                  
                     1
                  
                  
                     ne
                  
                  
                     ne
                  
                  
                     ne
                  
                  
                     
                        da
                     
                  
                  
                     ne
                  
                  
                     ne
                  
                  
                     ne
                  
                  
                     ne
                  
               
                     Depozitni račun OPP AAU
                  
                  
                     država članica
                  
                  
                     administrator registra KP
                  
                  
                     1 na register
                  
                  
                     ne
                  
                  
                     ne
                  
                  
                     ne
                  
                  
                     
                        da
                     
                  
                  
                     ne
                  
                  
                     ne
                  
                  
                     ne
                  
                  
                     ne
                  
               
                     Rezervni račun za predaje v letalstvu
                  
                  
                     EU
                  
                  
                     centralni administrator
                  
                  
                     1
                  
                  
                     ne
                  
                  
                     ne
                  
                  
                     ne
                  
                  
                     
                        da
                     
                  
                  
                     
                        da
                     
                  
                  
                     
                        da
                     
                  
                  
                     ne
                  
                  
                     ne
                  
               
                     Račun PPSR
                  
                  
                     pogodbenica Kjotskega protokola
                  
                  
                     administrator registra KP (v registru Unije: centralni administrator)
                  
                  
                     1 na register
                  
                  
                     ne
                  
                  
                     ne
                  
                  
                     ne
                  
                  
                     
                        da
                     
                  
                  
                     ne
                  
                  
                     ne
                  
                  
                     ne
                  
                  
                     ne
                  
               
                     Osrednji klirinški račun OPP
                  
                  
                     EU
                  
                  
                     centralni administrator
                  
                  
                     1
                  
                  
                     ne
                  
                  
                     ne
                  
                  
                     ne
                  
                  
                     
                        da
                     
                  
                  
                     ne
                  
                  
                     ne
                  
                  
                     ne
                  
                  
                     ne“